ร้านขนมดั้งเดิมจากจังหวัดเชียงใหม่ได้มาเปิดที่กรุงเทพให้สะดวกมากขึ้น โดยทางร้านมีชื่อเสียงเรื่องขนมไทยมานานที่มีสูตรและ รสชาติขนมเป็นแบบดั้งเดิม มีเอกลักษณ์ด้วยกลิ่นของดอกไม้ การอบเทียนหอมและความหวานที่ลงตัว เป็นส่วนผสมสำคัญในขนมต่างๆ
ที่ตั้งของทางร้านอยู่ตรงข้ามกับโรงพยาบาลบีเอ็นเฮส ถนนคอนแวนต์ สังเกตร้านกาแฟ Coffee Club. เดินเข้ามาในซอยประมาณไม่เกิน 50 เมตรร้าน อยู่ในตัวบ้านด้านซ้ายมือเป็นการบริการแบบซื้อกลับบ้าน ( มีที่นั่งโต๊ะเดียว)￼
เมนูขนมต่างๆ ทำเองแบบดั้งเดิมอยู่ด้านหลังบ้าน ด้านหน้ามีโชว์ขนมต่างๆ แพคใส่กล่องให้เลือก เริ่มที่เมนูถูกใจคนทานเริ่มต้นด้วย
"ขนมชั้น" สีเขียวอ่อนๆมีกลิ่นหอมเบาๆ ของอบเทียน ความหวานกำลังพอเหมาะ ความนุ่มเหนียวกำลังดี รับรองว่าคำแรกรู้สึกถึงความดั้งเดิมของขนมไทยแน่นอน 
"ขนมต้ม" ชอบมากอีกเมนูมะพร้าวด้านนอกเยอะมาก ลูกเล็กๆ เหมือนลูกชุบ ด้านในเป็นมะพร้าวหวานๆ มีน้ำตาลคล้ายๆคาราเมลแต่เป็นน้ำตาลปีบแบบไทย อีกเมนูที่หายากที่อร่อยและมีความเป็นไทยอย่างแท้จริง
"ครองแครงกะทิ" เป็นเมนูอีกอย่างที่หายาก แป้งนุ่มๆ เข้มข้นด้วยกะทิมะพร้าว คือเป็นเมนูที่ไทยมาก รสชาติแบบไทยจริงๆ ไม่หวานเกินไป เนื่องจากร้านไม่มีที่นั่งเลยได้ทานแบบไม่ค่อยร้อน 
"สาคูกะทิ" แน่นอนความเข้มข้นของกะทิ100% สาคูอยู่ด้านในก็มีกลิ่นหอม ทานรวมกันแล้วยิ่งได้รสชาติที่เล่ามายังไม่หมดทางร้านยังมี ขนมเหนียว บัวลอย ฝอยทองสด ข้าวเหนียวหน้าต่างๆ เป็นคำๆ ไว้ให้ซื้ออีกหลายอย่าง หายากที่จะพบร้านขนมไทยแบบดั้งเดิม แนะนำมาซื้อกลับบ้านไปฝากกัน
ความไม่สะดวกคือ ไม่มีที่จอดรถ ในซอยเป็นซอยตัน ค่อนข้างแคบ